18. 10. 86 De Europæiske Fællesskabers Tidende Nr. L 295/31 KOMMISSIONENS DIREKTIV af den 7. oktober 1986 om anden tilpasning til den tekniske udvikling af Rådets direktiv 77/728/EØF om tilnærmelse af medlemsstaternes administrativt eller ved lov fastsatte bestemmelser om klassificering, emballering og etikettering af farver, maling, lakker, lim og klister, trykfarver og dermed beslægtede varer (86/508/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 77/728/EØF af 7. november 1977 om tilnærmelse af medlemsstaternes administrativt eller ved lov fastsatte bestemmelser om klassificering, emballering og etikettering af farver, maling, lakker, lim og klister, trykfarver og dermed beslægtede varer(!), senest ændret ved direktiv 83/265/ EØF (?), særlig artikel 11, og ud fra følgende betragtninger : Henvisningen til ISO-standarden i forklaring nr. 6 i bilag I til direktiv 77/728/EØF bør ændres ; bilag II til direktiv 77/728/EØF indeholder særlige etiket- teringsbestemmelser for visse præparater, navnlig for blyholdige malervarer og lakker; det er nødvendigt at oplyse forbrugerne om blys skadelige virkninger på sund- heden, især hos børn, og at sørge for, at malervarer og lakker med et minimalt blyindhold står til deres rådig- hed ; det vil derfor være hensigtsmæssigt at ændre den talværdi, der er fastsat i punkt 1 i bilag II; det bliver nødvendigt at ændre denne talværdi inden for en rimelig frist ; de i dette direktiv fastsatte foranstaltninger er i overens- stemmelse med udtalelse fra Udvalget for tilpasning af direktiver til den tekniske udvikling med henblik på fjer- nelse af tekniske handelshindringer i sektoren for farlige stoffer og præparater — UDSTEDT FØLGENDE DIREKTIV : Artikel 1 I direktiv 77/728/EØF foretages følgende ændringer : 1. Henvisningen til ISO-standarden i forklaring nr. 6 i bilag I »Liste vedrørende klassificering af farlige stof- fer« ændres til »ISO 6713-1984«. 2. Punkt 1 i bilag Il affattes således : »1. Blyholdige malervarer og lakker Mærkningen på emballage til malervarer og lakker, hvis samlede blyindhold, beregnet i henhold til ISO-standard — 6503-1984 — overstiger 0,25 % (udtrykt i metallets vægt) af præparatets samlede vægt, skal være forsynet med følgende påskrift : »Indeholder bly. Må ikke anvendes på genstande, som børn vil kunne tygge eller sutte på.« For emballage, hvis indhold er på under 125 ml, kan angivelsen være således : »Advarsel ! Indeholder bly« Artikel 2 Talværdien i artikel 1, nr. 2, er fastsat på grundlag af den nugældende situation. På grund af udviklingen inden for viden og teknik er det hensigtsmæssigt at foretage en ændring af værdien inden for 24 måneder efter vedta- gelsen af dette direktiv og senest den 31. december 1988. Artikel 3 Medlemsstaterne vedtager og offentliggør inden den 1. september 1987 de bestemmelser, som er nødvendige for at efterkomme dette direktiv, og underretter omgående Kommissionen herom. De anvender disse bestemmelser senest fra den 1. juni 1988. Artikel 4 Dette direktiv er rettet til medlemsstaterne. Udfærdiget i Bruxelles, den 7. oktober 1986. På Kommissionens vegne COCKFIELD Næstformand ()) EFT nr. L 303 af 28. 11. 1977, s. 23. (?) EFT nr. L 147 af 6. 6. 1983, s. 11.